SHBA shqyrton mundësinë e sanksioneve të reja ndaj Rusisë
Pentagoni do të stërvitë trupat ukrainase me artilerinë e rëndë amerikane, me synimin për t'u dhënë atyre një shtysë në betejë. 
Administrata e Presidentit Biden po shqyrton mundësinë e sanksioneve të reja ndaj Rusisë, ndërsa Pentagoni tha se Rusia ka rritur kapacitetet e saj ushtarake në Dombas për një sulm më agresiv në këtë rajon, i cili është përballuar me 8 vjet luftime. “”. Disa ditë me parë Presidenti ukrainas Volodymyr Zelenskiy i bëri një thirrje të drejtpërdrejtë Presidentit të SHBA-ve Joe Biden që Uashingtoni ta përcaktojë Rusinë një vend që mbështet terrorizmin. Njoftimi u bë të premten e javës së kaluar nga gazeta “Washington Post”, që citonte persona në dijeni të bisedës telefonike mes dy udhëheqësve. Përcaktimi i një vendi si mbështetës i terrorizmit mund të zbatohet për çdo vend që ka ofruar në mënyrë të përsëritur mbështetje për akte të terrorizmit ndërkombëtar. Lista e Departamentit të Shtetit aktualisht përfshin katër vende, Korenë e Veriut, Kubën, Iranin dhe Sirinë. Gjatë konferencës për shtyp Sekretarja e Shtypit e Shtëpisë së Bardhë Jen Psaki iu përgjigj gjithashtu kritikave të udhëheqësit të pakicës në Dhomën e Përfaqësuesve, Kevin McCarthy, i cili tha se Rusia ndoshta nuk do ta kishte sulmuar Ukrainën, nëse Presidenti Joe Biden do t’i kishte dërguar armët më herët. "Ne kemi dërguam një sasi rekord ndihmash ushtarake në Ukrainë gjatë vitit të parë të Presidentit Biden në detyrë, më shumë se çdo president tjetër në histori. Këtu flitet për 3.2 miliardë gjithsej, dhe 2.6 miliardë nga fillimi i këtij konflikti. Kjo është në kontrast të drejtpërdrejtë me paraardhësin tonë, i cili nuk pranoi t’i japë qindra miliona dollarë ndihmë ushtarake Ukrainës, duke përfshirë raketa antitank “Javelins”, çka zoti McCarthy në atë kohë e mbrojti këtë vendim si gjënë e duhur, sepse u besonte zërave se kishte korrupsion në administratën Zelensky”. E pyetur nëse Presidenti Biden planifikon të vizitojë Ukrainën, siç ka kërkuar Presidenti i Ukrainës Volodymyr Zelenskyy, zonja Psaki tha se tha se zoti Biden nuk ka në plan ta bëjë një gjë të tillë. Ndërsa Rusia ka nisur ofensivën e paralajmëruar në shkallë të gjerë për të marrë kontrollin e lindjes së Ukrainës, zëdhënësi i Pentagonit John Kirby tha se ditët e fundit Rusia ka shtuar artilerinë, trupat luftarake tokësore dhe pajisje të tjera. “”. Moska i quan veprimet e saj në Ukrainë “një operacion special ushtarak”. Në javët e fundit, Kremlini shpalli kapjen e Donbasit si qëllimin e tij kryesor të luftës, pasi përpjekja e tij për të sulmuar Kievin dështoi. Zoti Kirby tha se gjithashtu se Pentagoni do të stërvitë trupat ukrainase me artilerinë e rëndë amerikane, me synimin për t'u dhënë atyre një shtysë në betejë. “”, tha ai. Zoti Kirby tha se Shtetet e Bashkuara kanë dërguar me shpejtësi të pashembullt armatime nga paketa e ndihmës prej 800 milionë dollarësh për Ukrainën. Ai shtoi se 6 avionë me armatime, kanë mbërritur në rajon që nga njoftimi i Presidentit Joe Biden për më shumë ndihma ushtarake.